b"\n_START_ARTICLE_\nCranky Kong\n_START_SECTION_\nHahmo peleiss\xc3\xa4\n_START_PARAGRAPH_\nCranky Kong esiintyi ensimm\xc3\xa4isen kerran nimetyllisesti peliss\xc3\xa4 Donkey Kong Country. Peliss\xc3\xa4 h\xc3\xa4n antoi vinkkej\xc3\xa4 peliin. Toisen kerran Cranky esiintyi peliss\xc3\xa4 Donkey Kong Country 2: Diddy's Kong Quest, jossa h\xc3\xa4n my\xc3\xb6s antoi pelivinkkej\xc3\xa4 kenttiin, mutta maksua vastaan. Seuraavan kerran h\xc3\xa4n esiintyi Donkey Kong Country 3: Dixie Kong's Double Trouble!-peliss\xc3\xa4, miss\xc3\xa4 h\xc3\xa4n toimi vastustajana pallonheittopeliss\xc3\xa4. My\xc3\xb6hemmin Cranky esiintyi peliss\xc3\xa4 Donkey Kong 64, jossa h\xc3\xa4n oli kemisti ja antoi taikajuomia hahmoille maksua vastaan. Muut esiintymiset vaihtelevat pelin mukaan. Cranky oli ensimm\xc3\xa4isen kerran pelattavissa peliss\xc3\xa4 Donkey Kong Barrel Blast kuuluen avattaviin hahmoihin. Cranky Kong esiintyi my\xc3\xb6s Donkey Kong Country-televisiosarjassaan. Sarjassa Cranky on hyvin \xc3\xa4kkipikainen. Televisiosarjassakin Crankyll\xc3\xa4 on kemistin lahjoja. Vuonna 2010 julkaistussa Wii-peliss\xc3\xa4 Donkey Kong Country Returns, Cranky (suomenkielisess\xc3\xa4 ohjekirjassa nimetty K\xc3\xa4rtty Kongiksi) palaa takaisin perustamalla kauppoja ymp\xc3\xa4ri DK-saarta. K\xc3\xa4rtylt\xc3\xa4 voi ostaa Vaakku-papukaijan, haavoittumuusjuoman, lis\xc3\xa4el\xc3\xa4mi\xc3\xa4, el\xc3\xa4m\xc3\xa4lis\xc3\xa4yksi\xc3\xa4 ja bonustasoihin vaadittavan avaimen."